Διαγωνισμός Νέων Μουσικών Eurovision

Η Eurovision Νέων Μουσικών (, ), γνωστή ως EYM ή Νέοι Μουσικοί, είναι ένας διαγωνισμός μουσικής για Ευρωπαίους μουσικούς από 15 έως 19 ετών που διοργανώνεται κάθε δυο χρόνια από την EBU και μεταδίδεται από την τηλεόραση σε όλη την Ευρώπη, με κάποιες χώρες να διεξάγουν εθνικούς τελικούς.

Είναι ένας από τους 60 περίπου διαγωνισμούς που διοργανώνονται στην Ευρώπη, υπό την αιγίδα της Ευρωπαϊκής Ένωσης Μουσικών Διαγωνισμών για Nέους (European Union of Music Competitions for Youth - EΜCY). Η επιλογή του νικητή γίνεται από διακεκριμένους μουσικούς, γι' αυτό και θεωρείται ένας σημαντικός διαγωνισμός σε διεθνές επίπεδο. Στο διαγωνισμό βραβεύονται οι 3 πρώτες θέσεις.

Η πρώτη Eurovision Νέων Μουσικών έλαβε χώρα στο Μάντσεστερ του Ηνωμένου Βασιλείου στις 11 Μαΐου 1982 και 6 χώρες συμμετείχαν. Τον διαγωνισμό κέρδισε ο Markus Pawlik από τη Δυτική Γερμανία, ο οποίος έπαιξε πιάνο. Η τελευταία Eurovision Νέων Ταλέντων έλαβε χώρα στη Κολωνία της Γερμανίας στις 3 Σεπτεμβρίου 2016 και την κέρδισε ο Łukasz Dyczko, ο οποίος έπαιξε το σαξόφωνο για την Πολωνία.

 Ιστορία 
Η Eurovision Νέων Μουσικών, εμπνευσμένη από την επιτυχία του BBC Νέος Μουσικός της Χρονιάς (αγγλικά : Young Musician of the Year), είναι ένας διαγωνισμός που διοργανώνεται από την EBU κάθε δυο χρόνια για Ευρωπαίους μουσικούς που είναι 15 έως 19 ετών. Κάποιες συμμετέχουσες χώρες διοργανώνουν εθνικούς τελικούς για να επιλέξουν τους εκπροσώπους τους για τον διαγωνισμό. Η πρώτη Eurovision Νέων Μουσικών έλαβε χώρα στο Μάντσεστερ του Ηνωμένου Βασιλείου στις 11 Μαΐου 1982 και 6 χώρες συμμετείχαν.

Ο Νέος Μουσικός της Χρονιάς από το BBC είναι ένας τηλεοπτικός εθνικός μουσικός διαγωνισμός. Η μετάδοσή του έγινε αρχικά από το BBC Two και αργότερα από το BBC. Ο διαγωνισμός έχει σχεδιαστεί για να δέχεται κρουστά, πλήκτρα και έγχορδα μουσικά όργανα και νέους που να είναι μέλη της Ευρωπαϊκής Ένωσης Νεότητας με ηλικία έως 19 ετών μέχρι την 1η Ιανουαρίου του εκάστοτε έτους.

Ο διαγωνισμός καθιερώθηκε το 1978 από τους Humphrey Burton, Walter Todds και Roy Tipping, πρώην μέλη του μουσικού τμήματος του BBC. Ο Michael Hext, τρομπονίστας, ήταν ο πρώτος νικητής. Το 1994, επιτράπηκε για πρώτη φορά η χρήση των κρουστών μουσικών οργάνων, ταυτόχρονα με την ήδη ύπαρξη των πλήκτρων και των έγχορδων μουσικών οργάνων. Από την εισαγωγή τους, τα κρουστά όργανα έχουν κερδίσει μια αυξανόμενη προτίμηση στον διαγωνισμό ανάμεσα στους νέους μουσικούς. Ο διαγωνισμός έχει πέντε στάδια τα οποία αποτελούνται από περιφερειακές ακροάσεις (regional auditions), ακροάσεις ανά κατηγορία (category auditions), τελικοί ανά κατηγορία (category finals), ημιτελικοί και ο τελικός. Ως αποτέλεσμα της επιτυχίας του διαγωνισμού, η Eurovision Νέων Μουσικών ξεκίνησε επίσημα το 1982.

 Μορφή 
Κάθε χώρα εκπροσωπείται από έναν νέο ταλαντούχο μουσικό ο οποίος παρουσιάζει ένα κομμάτι κλασικής μουσικής της προσωπικής του επιλογής, το οποίο συνοδεύεται από την τοπική ορχήστρα και μια επιτροπή (αποτελούμενη από διεθνώς καταξιωμένους επαγγελματίες της μουσικής) αποφασίζει τους 3 κορυφαίους συμμετέχοντες. Μέχρι το 2014 ένας ημιτελικός λάμβανε χώρα λίγες μέρες πριν τον διαγωνισμό και η επιτροπή αποφάσιζε επίσης ποιες χώρες προκρίνονταν στον τελικό.

 Συμμετοχή 
Οι συμμετέχοντες πρέπει αρχικά να είναι ενεργά μέλη (αντίθετα με τα συνεργαζόμενα μέλη) της EBU. Τα ενεργά μέλη είναι όσα κατοικούν σε κράτη τα οποία βρίσκονται εντός των συνόρων του Ευρωπαϊκού Ραδιοτηλεοπτικού Σταθμού, ή όσα είναι κράτη μέλη του Συμβουλίου της Ευρώπης.

Ο Ευρωπαϊκός Ραδιοτηλεοπτικός Σταθμός ορίζεται από τη Διεθνή Ένωση Τηλεπικοινωνιών :Ο "Ευρωπαϊκός Ραδιοτηλεοπτικός Σταθμός" ορίζεται στα δυτικά από το δυτικό όριο της Περιοχής 1, στα ανατολικά από τον μεσημβρινό 40° Ανατολικά του Γκρήνουιτς και στα νότια από τον παράλληλο 30° Βόρεια ώστε να περιλαμβάνεται το βόρειο κομμάτι της Σαουδικής Αραβίας και το κομμάτι εκείνων των χωρών που συνορεύουν με τη Μεσόγειο μέσα στα όρια αυτά. Επιπλέον η Αρμενία, η Γεωργία, το Αζερμπαϊτζάν και όσα εδάφη στο Ιράκ, Ιορδανία, Συρία, Τουρκία, Ουκρανία βρίσκονται ακριβώς στα παραπάνω όρια περιλαμβάνονται στον Ευρωπαϊκό Ραδιοτηλεοπτικό Σταθμό.Τα ενεργά μέλη διαθέτουν ραδιοτηλεοπτικούς σταθμούς των οποίων η μετάδοση είναι διαθέσιμη στο τουλάχιστον 98% των νοικοκυριών μέσα στα σύνορα της χώρας τους και είναι εξοπλισμένα να λαμβάνουν τέτοιες μεταδόσεις. Εάν ένα ενεργό μέλος της EBU επιθυμεί να συμμετέχει, πρέπει να πληροί τις προϋποθέσεις όπως αυτές παρουσιάζονται από τους κανονισμούς του διαγωνισμού.

Η δυνατότητα συμμετοχής δεν καθορίζεται από τη γεωγραφική ένταξη μέσα στην Ευρώπη ούτε έχει κάποια σχέση με την Ευρωπαϊκή Ένωση. Αρκετές χώρες που γεωγραφικά ανήκουν έξω από τα σύνορα της Ευρώπης συμμετέχουν : Ισραήλ, Κύπρος και Αρμενία, στη δυτική Ασία, από το 1986, 1988 και 2012 αντίστοιχα. Επιπλέον αρκετές ηπειρωτικές χώρες που μόνο ένα κομμάτι τους βρίσκεται στην Ευρώπη συμμετέχουν στον διαγωνισμό : η Ρωσία από το 1994 και η Γεωργία από το 2012. Παρακάτω βρίσκεται η λίστα με όλες τις χώρες που έχουν συμμετάσχει στον διαγωνισμό ή πληρούν όλες τις προϋποθέσεις συμμετοχής αλλά δεν το έχουν κάνει ακόμα.

43 χώρες έχουν συμμετάσχει στην Eurovision Νέων Μουσικών από την έναρξή της το 1982. Από αυτές, δέκα έχουν κερδίσει τον διαγωνισμό. Ο διαγωνισμός διοργανώνεται από την EBU και πραγματοποιείται μεταξύ των μελών της Ευρωπαϊκής Ένωσης κάθε δυο χρόνια.
ΈτοςΠρώτη εμφάνιση χώρας1982 Αυστρία
 Δανία
 Γαλλία
 Γερμανία
 Νορβηγία
 Ελβετία
 Ηνωμένο Βασιλείο1984 Φινλανδία
 Ολλανδία1986 Βέλγιο
 Ιρλανδία
 Ισραήλ
 Ιταλία
 Σουηδία
 ΠΓΔΜ1988 Ισπανία
 Κύπρος1990 Ελλάδα
 Πορτογαλία1992 Πολωνία1994 Κροατία
 Εσθονία
 Ουγγαρία
 Λετονία
 Λιθουανία
 Ρωσία
 Σλοβενία1998 Σλοβακία2002 Ρουμανία
 Τσεχία2006 Βουλγαρία
 Σερβία
 Μαυροβούνιο2008 Σερβία
 Ουκρανία2010 Λευκορωσία2012 Αρμενία
 Γεωργία
 Βοσνία-Ερζεγοβίνη2014 Μάλτα
 Μολδαβία2016 Άγιος Μαρίνος2018 Αλβανία

 Οικοδεσπότης 
Το μεγαλύτερο μέρος από τα έξοδα του διαγωνισμού καλύπτεται από χορηγούς και συνεισφορές των άλλων χωρών που συμμετέχουν. Ο διαγωνισμός θεωρείται μια μοναδική ευκαιρία για την προώθηση της οικοδέσποινας χώρας ως τουριστικός προορισμός. Ο παρακάτω πίνακας παρουσιάζει μια λίστα πόλεων στις οποίες έχει πραγματοποιηθεί η Eurovision Νεαρών Μουσικών, μια ή περισσότερες φορές. Οι μελλοντικές πόλεις παρουσιάζονται με πλάγια γράμματα. Με έξι νίκες, η Αυστρία και η πρωτεύουσά της Βιέννη έχουν διοργανώσει τους περισσότερους διαγωνισμούς.
ΔιαγωνισμοίΧώραΠόληΔιεξαγωγή ΔιαγωνισμούΈτη6ΑυστρίαΒιέννηMusikverein 1990Konzerthaus 1998Rathausplatz 2006
 2008
 2010
 20123ΓερμανίαΒερολίνοKonzerthaus2002ΚολωνίαCologne Cathedral 2014
 20162ΕλβετίαΓενεύηVictoria Hall1984LucerneCulture and Congress Centre2004Ηνωμένο ΒασίλειοΜάντσεστερFree Trade Hall1982ΕδιμβούργοUsher Hall20181ΔανίαΚοπεγχάγηRadiohuset1986ΟλλανδίαΆμστερνταμConcertgebouw1988ΒέλγιοΒρυξέλλεςCirque Royal1992ΠολωνίαΒαρσοβίαPhilharmonic Concert Hall1994ΠορτογαλίαΛισαβόναCultural Centre of Belém1996ΝορβηγίαBergenGrieg Hall2000

 Νικητές 
Μέχρι το 2016, έχουν πραγματοποιηθεί δεκαοχτώ διαγωνισμοί Eurovision για Νεαρούς Μουσικούς, με κάθε διαγωνισμό να έχει έναν νικητή.
 Ημερομηνία Χώρες Διοργάνωση (Πόλη, Χώρα)  Χώρα Νικητή  Σολίστ  Όργανο  11 Μαΐου 19826 Μάντσεστερ, Ην. Βασίλειο    Μάρκους Πόουλικ (Markus Pawlik)  Πιάνο  22 Μαΐου 19847 Γενεύη, Ελβετία   Ιζαμπέλε φαν Κόιλεν (Isabelle Van Keulen)  Βιολί  27 Μαΐου 198615 Κοπεγχάγη, Δανία   Σαντρίν Λαζαρίδη (Sandrine Lazarides)  Πιάνο  31 Μαΐου 198816 Άμστερνταμ, Ολλανδία   Γιούλιαν Ράχλιν (Julian Rachlin)  Βιολί  29 Μαΐου 199018 Βιέννη, Αυστρία    Νικ φαν Όοστρουμ (Nick Van Oostrum)  Πιάνο  9 Ιουνίου 199212 Βρυξέλλες, Βέλγιο    Μπαρτλόμιε Νιζιόλ (Bartłomiej Nizioł)  Βιολί  14 Ιουνίου 199424 Βαρσοβία, Πολωνία   Νάταλι Κλάιν (Natalie Clein)  Τσέλο  12 Ιουνίου 199617 Λισαβόνα, Πορτογαλία   Γιούλια Φίσερ (Julia Fischer)  Βιολί  4 Ιουνίου 199812 Βιέννη, Αυστρία    Λίντια Μπάιχ (Lidia Baich)  Βιολί  15 Ιουνίου 200016 Μπέργκεν, Νορβηγία    Στάνισλαβ Ντρεζεβιέτσκι (Stanisław Drzewiecki)  Πιάνο  19 Ιουνίου 200220 Βερολίνο, Γερμανία   Ντάλιμπορ Καρβάι (Dalibor Karvay)  Βιολί  27 Μαΐου 200419 Λουκέρνη, Ελβετία   Αλεξάντρα Σουμ (Alexandra Soumm)  Βιολί  12 Μαΐου 200618 Βιέννη, Αυστρία   Άντρεας Μπράντελιντ (Andreas Brantelid)  Τσέλο  9 Μαΐου 200816 Βιέννη, Αυστρία    Διονύσης Γραμμένος  Κλαρινέτο  14 Μαΐου 201015 Βιέννη, Αυστρία   Eva Nina Kozmus  Φλάουτο  11 Μαΐου 201214 Βιέννη, Αυστρία   Eivind Holtsmark Ringstad  Βιόλα  31 Μαΐου 201414 Κολωνία, Γερμανία   Ziyu He  Βιολί 3 Σεπτεμβρίου 201611Κολωνία, ΓερμανίαŁukasz DyczkoΣαξόφωνο23 Αυγούστου 201818Εδιμβούργο, Ην. ΒασίλειοIvan BesonovΠιάνο21 Ιουνίου 2020TBAΖάγκρεμπ, ΚροατίαTBDTBDTBD

 Αποτελέσματα ανά χώρα 

Χώρα1η θέση2η θέση3η θέσηΣύνολο διακρίσεων 1    5  1  0  5 2    2  2  0  4 3    2  0  0  2 3    2  0  0  2 5    1  3  1  5 6    1  1  2  4 7    1  1  1  3 8    1  1  0  2 9   1  0  4  5 10   1  0  1  2 11   1  0  0  1 12   0  3  1  4 13   0  1  1  2 14  0  1  0  1 15  0  1  0  1 16   0  1  0  1 17    0  0  2  2 18    0  0 1  1 18    0  0  1  1 18    0  0  1  1 18    0  0  1  1
Ο ακόλουθος πίνακας δείχνει πόσες φορές κάθε χώρα έχει βγει πρώτη, δεύτερη και τρίτη, καθώς και τα έτη στα οποία έχει νικήσει.
Χώρες1η θέση2η θέση3η θέσηΣύνολο συμμετοχώνΝίκεςΑυστρία5218 1988
 1998
 2002
 2004
 2014Πολωνία3003 1992
 2000
 2016Γερμανία2103 1982
 1996Ολλανδία2002 1984
 1990Νορβηγία1315 2012Ηνωμένο Βασίλειο1124 1994Σλοβενία1113 2010Γαλλία1102 1986Σουηδία1012 2006Ελλάδα1001 2008Φινλανδία0314N/AΕλβετία0112N/AΚροατία0101N/AΤσεχία0101N/AΛετονία0101N/AΙσπανία0101N/AΡωσία0044N/AΑρμενία0011N/AΒέλγιο0011N/AΕσθονία0011N/AΟυγγαρία0011N/AΙταλία0011N/A

 Παραπομπές 
 "History. How it all started". British Broadcasting Corporation (BBC)
 "BBC Young Musician of the Year". BBC
 "Stages of the Competition". BBC
 "All you need to know about Young Musicians 2012"
 "Membership conditions" . European Broadcasting Union
 "Radio Regulations". International Telecommunication Union. 8 September 2005
 "Eurovision Young Musicians - History by year" . youngmusicians.tv. European Broadcasting Union
 "Eurovision Young Musicians - History by country". youngmusicians.tv. European Broadcasting Union
 "WDR and Cologne chosen to host 2016 competition" . Youngmusicians.tv. 9 December 2014
 "ITU-R Radio Regulations - Articles edition of 2004 (valid in 2004-2007)" (PDF). International Telecommunication Union. 2004
 "ITU-R Radio Regulations 2012-2015" (PDF). International Telecommunication Union, available from the Spectrum Management Authority of Jamaica. 2012

 Σημειώσεις 
 The European Broadcasting Area was expanded in November 2007 by the World Radiocommunication Conference (WRC-07), also to include Armenia, Azerbaijan and Georgia.

 Εξωτερικοί σύνδεσμοι 
 Eurovision Young Musicians – European Broadcasting Union

 Επίσημη Ιστοσελίδα 

Κατηγορία:Eurovision